《静夜思》床前明月光,疑是地上霜;举头望明月,低头思故乡.《赋得白鹭送宋少府入三峡》白鹭拳一足,月明秋水寒;人惊远飞去,直向使君滩.《独坐敬亭山》众鸟高飞尽,孤云独去闲.相看两不厌,只有敬亭山.《秋浦歌十七首》绿水净素月,月明白鹭飞;郎听采菱女,一道夜歌归.《洛阳陌》白玉谁家郎,回车渡天津;看花东陌上,惊动洛阳人.《高句骊》金花折风帽,白马小迟回;翩翩舞广袖,似鸟海东来.《舍利弗》金绳界宝地,珍木荫瑶池;云间妙音奏,天际法蠡吹.